Public procurement notice: Contract Notice
Published: 2025-09-29
Buyer: Lapin hyvinvointialue
Country: FI
Region: FI1D7
Contract type: Services
Procedure: Open procedure
CPV classification: 79624000 | 85121200: Specialist medical services
Submission deadline: 2025-10-27
Award criteria: price

Technical requirements: Hankinta toteutetaan avoimella menettelyllä. Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).

Mikäli mikään saaduista tarjouksista ei vastaa tarjouspyyntöä hankintayksikön edellyttämällä tavalla taikka olosuhteet tarjouskilpailun aikana muuttuvat sellaisiksi, ettei hankintayksikkö voi hyödyntää tarjouskilpailun tuloksia, hankintayksikkö voi keskeyttää hankintamenettelyn osittain tai kokonaan.

Hankintayksikkö voi keskeyttää hankintamenettelyn osittain tai kokonaan todellisesta ja perustellusta syystä missä tahansa hankintamenettelyn vaiheessa (hankintalain 125 §).

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.

Tarjousten käsittelyn menettelyvaiheet ovat seuraavat:

Hankintayksikkö
1) Avaa tarjoukset
2) Tarkastaa tarjoajan soveltuvuutta koskevat vastaukset
3) Tarkastaa tarjousten tarjouspyynnön mukaisuuden
4) Vertailee tarjoukset
5) Tekee hankintapäätöksen ja antaa päätöksen tiedoksi
6) Solmii hankintasopimuksen

Hankintasopimus syntyy vasta osapuolten välisen kirjallisen sopimuksen allekirjoittamisella.
Hankinnan kohteena on sisätautien vapaamuotoinen päivystys (takapäivystys) henkilöstövuokrauksena Lapin hyvinvointialueelle. Työntekopaikkana on Lapin keskussairaala Rovaniemellä. 

Yleisimmät työtehtävät on kuvattu liitteellä 1 Palvelukuvaus ja ehdottomat vaatimukset. Hankinnalla täydennetään Tilaajan omaa palveluntuotantoa. Hankinnan tavoitteena on taata riittävä lääkärityövoima Lapin hyvinvointialueen oman henkilöstön poissaoloista johtuviin sijaisuuksiin tai muista syistä johtuvaan henkilöstövajaukseen. 

Kilpailutettava palvelu on luonteeltaan lääkärityövoiman vuokrausta. Palvelua tuottavat lääkärit toimivat Tilaajalle palvelua tuottaessaan Tilaajan työnjohdossa ja vastuulla, muutoin työnantajan vastuista ja työnantajalle kuuluvista velvoitteista huolehtii Palveluntuottaja.

Palvelutuotannon suunniteltu aloitusajankohta on 1.1.2026. Sopimuskauden pituus on 12 kuukautta. Hankintaan sisältyy mahdollisuus optiosopimuskauteen ajalle 1.1.2027 - 31.12.2027 ja ajalle 1.1.2028 - 31.12.2028. 

Vuokratyövoiman tarve on yksi kalenteriviikko kuukaudessa. Vuokratyövoiman tarve ja tarpeen ajankohtiin liittyvät seikat on määritelty tarkemmin palvelukuvauksessa. Hyvinvointialue ei ole korvausvelvollinen ostettavan palvelun määrän muutoksista sopimuskaudella, ostettava määrä voi sopimuskauden aikana vähentyä tai lisääntyä. Sopimus ei tuota Palveluntuottajalle yksinoikeutta myydä palvelua Tilaajalle.

Kyseessä on julkisista hankinnoista ja käyttöoikeussopimuksista annetun lain (1397/2016) 25 §:n 1 momentin kohdan 3 mukainen kansallisen kynnysarvon ylittävä liitteen E sosiaali- ja terveyspalveluhankinta.

Tarjouspyyntö muodostuu tästä hankintailmoituksesta liitteineen.
Tarjouksen valintaperusteena on kokonaistaloudellinen edullisuus, jonka peruste on halvin hinta.